P.Bad. IV 48, Επιστολή της Διονυσίας προς τον σύζυγό της Θέωνα
(Ηρακλεοπολίτης Νομός, 28 Οκτωβρίου 127 π.Χ.)
r
	Διονυσία Θέωνι τῷ κυρίωι χαίρειν καὶ ἐρρῶσθαι, ἔρρωμαι δὲ καὶ αὐτή, σοῦ τὴν ἀρίστην μνήαν(*)
	ἐπὶ παντὸς ἀγαθοῦ ποιουμένη οὐ διαλείπω. εὔχομαι δὲ τοῖς θεοῖς, ἵνʼ ὑγιαίνοντά σε ὑποδέξωμαι
	κατὰ πολλοὺς τρόπους, ὅτι καὶ ἐκ πολεμίων ἡμᾶς ἔρυσαι(*) καὶ πάλι εἰς πολεμίους ἡμᾶς ἀφεὶς ἀπελήλυθας.
	γείνωσκε οὖ\ν/, καθὼς ἐπέταξας ἐκφέρειν καὶ πωλεῖν τὰ περισσὰ ἐξενεκκάσης(*) μου τὸ ἐκκοίμητρον(*)
5	ἐπειλῆμφθαι Νέωνα αὐτοῦ ἐν τῇ ἀγορᾷ καὶ ὕβριν οὐ τὴν τυχοῦσαν ποιησάμενος
	περιείλετο αὐτό. ἐκρίθη οὖν μοι, καθότι εἶχον δίκαια σοῦ ἀπόντος μᾶλλον ἢ παρόντος
	ἐντυχεῖν τῷ ἐπὶ τῆς πόλεως. ὅτε δέ μοι συκκατέστη(*) διαθείς με τὰ πάνδεινα,
	συνεκρίθη κατασφραγισθῆναι αὐτὸ καὶ κεῖσθαι ἐν τῷ ἀρχέῳ(*), ἕως ὅτου παραγένῃ·
	ἔλεγε γὰρ μήτε σὲ στρατεύεσθαι μήτʼ ἐμὲ εἶναι ἀποσκευήν. ἀναπεπλευκέναι δέ σε χάριν
10	ἐργασίας καὶ μὴ εἶναί σε ἐμ(*) βασικῷ(*) παραγγέλματι. ἠγωνίακα δὲ οὐχ ὡς ἔτυχεν
	χάριν τοῦ Μαρσύαν μὲν ἀπεσταλκέναι ἐπιστολήν, σὲ δὲ μηθέν μοι γεγραφηκέναι.
	χαριῇ οὖν μοι ἔτι καὶ νῦν ἀντιγράψας τὰ περί σε, τίνα ἐστίν, ὅπως ἀναγωνίατος ὠμαι(*),
	ἄν σοι φαίνηται. vac. ? ἐπιμέλου δὲ σατοῦ(*), ἵνα ὑγιαίνονταί(*) σε ἀσπάσωμαι. (hand 2?) ἐπισκοποῦ δὲ Μαρσύαν
	ἐπισκοπεῖται δέ σε καὶ Ἀλίνη καὶ τὰ παιδία. vac. ? κʼ Ἀμμώνειον.
15	ἔρρωσο. (ἔτους) μδ, Φαῶφι ε.
	παρὰ πάντα δέ σοι ἐντέλλομ\α/ι μνησθῆναι, ὥς με ἐνκα\τα/λέλοιπας μόνην ὡς τοὺς κύνας,
	καὶ ἐν οἷς παρεκάλεις, οὐκ ἐνέμεινας. ἔτι οὖν καὶ νῦν μνήσθητι ἡμῶν.
v
	ἀπόδος παρὰ
	Διονυσία(ς) vac. ? Θέωνι


1. l. μνείαν     3. l. εἴρυσαι     4. l. ἐξενεγκάσης, l. ἐγκοίμητρον     7. l. συγκατέστη     8. l. ἀρχείῳ     10. l. ἐν βασι<λι>κῷ
12. BL 6.8 (cf. BL 2.2.176) : χάριν οὖν μοι <ποιήσεις> ἔτι prev. ed.,  l. ὦ     13 l. σεαυτοῦ, l. ὑγιαίνοντά

